text: 51. ΑΝΑΓΚ. ΝΟΜΟΣ υπ' αριθ. 535 της 5/13 Σεπτ. 1968 (ΦΕΚ Α' 203) Περί καθορισμού του μισθού και εξόδων παραστάσεως του Διοικητού του Ι.Κ.Α. και του μισθού του Υποδιοικητού αυτού. Άρθρον μόνον.-1.Δια κοινής αποφάσεως των Υπουργών Οικονομικών και Εργασίας καθορίζονται: α)Ο μισθός του Διοικητού του Ι.Κ.Α. ως και τα έξοδα παραστάσεως αυτού, μη δυνάμενα να υπερβούν το 25% του μισθού του και β)Ο μισθός του Υποδιοικητού του Ιδρύματος Κοινωνικών Ασφαλίσεων όστις εν ουδεμιά περιπτώσει δύναται να υπερβαίνη τα 80% του εκάστοτε μισθού του Διοικητού. 2.Εις τας κατά την πρώτην εφαρμογήν του παρόντος εκδιδομένας αποφάσεις δύναται να προσδοθή και αναδρομική ισχύς, εν ουδεμιά όμως περιπτώσει αύται δύνανται να ισχύσουν από χρόνου προγενεστέρου της 1ης Οκτ. 1967. Για τα προσόντα και τις αποδοχές του Υποδιοικητή του ΙΚΑ ισχύει η 122674/9248/8 Νοεμ. 1984 - 6 Φεβρ. 1985 (ΦΕΚ Β' 62) απόφ. Υπ. Πρ. της Κυβέρνησης, Οικον. και Κοιν. Ασφαλίσεων. 